Diari Oficial de la Generalitat Valenciana


Sumari del DOGV 5918, del 22-12-2008 (2008/14733)

RESOLUCIÓ de 18 de desembre de 2008, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació de la tercera addenda al conveni marc de col·laboració entre el Ministeri d'Indústria, Turisme i Comerç i la Generalitat per al desplegament del Programa Pime Digital, en l'àmbit del Pla Avança.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5918

Data del DOGV
:   22-12-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/14054


Data del document
:   18-12-2008

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Justícia i Administracions Públiques
    * cooperació administrativa
    * petita i mitjana empresa
    * telecomunicació
    * administració central

RESOLUCIÓ de 18 de desembre de 2008, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació de la tercera addenda al conveni marc de col·laboració entre el Ministeri d'Indústria, Turisme i Comerç i la Generalitat per al desplegament del Programa Pime Digital, en l'àmbit del Pla Avança. [2008/14855]  
El Ministeri d'Indústria, Turisme i Comerç i la Generalitat han subscrit, després de la tramitació prèvia reglamentària, el 24 de novembre de 2008, la tercera addenda al conveni marc de col·laboració per al desplegament del Programa Pime Digital, en l'àmbit del Pla Avança.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, i l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentada addenda, que ha quedat inscrita en el Registre de Convenis de la Generalitat amb el número 1655/2008, i que figura com a annex d'esta resolució.  
València, 18 de desembre de 2008.- El director general de Relacions amb les Corts i Secretariat del Consell: Ángel Mompó Romero.  
TERCERA ADDENDA DE L'VQL 2667 AL CONVENI MARC DE COL·LABORACIÓ ENTRE EL MINISTERI D'INDÚSTRIA, TURISME I COMERÇ I LA GENERALITAT DE LA COMUNITAT VALENCIANA PER AL DESPLEGAMENT DEL PROGRAMA PIME DIGITAL EN L'ÀMBIT DEL PLA AVANÇA.  
Madrid, 24 de novembre de 2008  
REUNITS  
D'una banda, el secretari d'Estat de Telecomunicacions i per a la Societat de la Informació, Francisco Ros Perán, nomenat per a tal càrrec per Reial Decret 562/2008, de 21 d'abril, qui actua en l'exercici de les atribucions delegades pel titular del Departament d'acord amb el que establix l'apartat segon.1) de l'Orde ITC/1332/2008, de 12 de maig, per la qual es deleguen competències del Ministre d'Indústria, Turisme i Comerç i per la qual s'aproven les delegacions de competències d'altres òrgans superiors i directius del departament.  
I, de l'altra, Paula Sánchez de León Guardiola, com a consellera de Justícia i Administracions Públiques de la Generalitat de la Comunitat Valenciana, facultada expressament per a este acte per acord del Consell de data 21 de novembre de 2008.  
Actuant ambdues parts en la respectiva representació que ostenten i reconeixent-se recíprocament la capacitat legal necessària per a l'atorgament del present document.  
MANIFESTEN  
I. Que el Pla Avança respon al mandat que la Comissió Europea realitza en els Estats Membres en el seu Pla i2010 "Una SI Europea per al creixement i l'ocupació", publicat el 31 de maig de 2005, perquè elaboren abans de final d'any, els Programes de Reformes Nacionals on definisquen les seues prioritats per a la Societat de la Informació (SI) en línia amb les Orientacions Integrades per al Creixement i l'Ocupació adoptades per a la Comissió Europea, a l'abril de 2005.   
II. Les Administracions que subscriuen esta Addenda al Conveni Marc de Col·laboració firmat amb data 27 de juliol de 2006 són competents per a exercir el desenvolupament de la Societat de la Informació. El Ministeri d'Indústria, Turisme i Comerç en l'àmbit de l'Estat i la Generalitat de la Comunitat Valenciana en el seu àmbit territorial:  
a. L'Administració General de l'Estat en l'exercici de les competències que li atribuïx l'article 149.1.21 de la Constitució en matèria de telecomunicacions i d'acord amb la Llei 32/2003, de 3 de novembre, General de Telecomunicacions, té com a funció elaborar i difondre programes d'utilització dels nous servicis de telecomunicacions per a la Societat de la Informació que contribuïsquen a la creació de millors condicions per al desenvolupament econòmic, social i cultural.  
b. La Conselleria de Justícia i Administracions Públiques, en l'exercici de les competències arreplegades en l'article 19 del vigent Estatut d'Autonomia de la Comunitat Valenciana que atribuïx a la Generalitat, en l'àmbit de les seues competències, l'impuls d'un model de desenvolupament equitatiu, territorialment equilibrat i sostenible, basat, entre altres fonaments, en la plena integració en la societat de la informació, reconeixent alhora el dret d'accés dels valencians a les noves tecnologies i que la Generalitat desenvolupe polítiques actives que impulsen la formació, les infraestructures i la seua utilització.  
Com a corol·lari a eixe deure d'impuls i al reconeixement de tal dret, l'article 49.3.16ª de l'esmentat Estatut d'Autonomia assenyala que la Generalitat té també competència exclusiva, sense perjuí del que disposa la legislació de desenvolupament de l'article 149 de la Constitució i, si fa el cas, de les bases i ordenació de l'activitat econòmica general de l'Estat, sobre el "règim de les noves tecnologies relacionades amb la societat de la informació i del coneixement".  
Que en el conveni marc de col·laboració entre el Ministeri d'Indústria, Turisme i Comerç i la Generalitat de la Comunitat Valenciana per al desplegament del Pla Avança es preveu la firma d'Addendes anuals per a l'execució del seu objecte.  
III. El Pla Avança es desplega per mitjà de l'exercici de les esmentades competències en el grau que es considere convenient; bé a través del desenvolupament d'activitats completes o actuacions complementàries a altres; observant-se en tot cas el règim competencial de les Administracions Públiques  
IV. La Generalitat de la Comunitat Valenciana ha mostrat permanentment el seu interés en el desenvolupament d'actuacions que promogueren la consolidació de la Societat Tecnològica i del Coneixement. Així en l'actualitat, dit objectiu es canalitza a través de la seua iniciativa estratègica AVANTIC 2004-2010, integrada pel Pla Estratègic Valencià de Telecomunicacions Avançades (PEVTA) i pel Pla Estratègic per a la Consolidació de la Societat Tecnològica i del Coneixement en la Comunitat Valenciana (PETIC), a més de per tres programes horitzontals que aborden respectivament la gestió avançada del Coneixement, la I+D+I en TIC i l'estructura orgànica i funcional del conjunt d'AVANTIC.  
A través dels seus Programes, AVANTIC destina les seues iniciatives a la immersió tecnològica i del coneixement de la societat valenciana, dels seus ciutadans, de les pròpies administracions de la Comunitat, i de l'empresa valenciana, singularment de la Pime.   
L'evident convergència entre els objectius del Pla Avança i d'AVANTIC i el millor ús dels recursos públics, fa indefectible la col·laboració entre les Administracions Públiques en matèria de TIC, ja que difícilment cal refermar els resultats en un territori concret sense el concurs, financer com institucional, de tots els agents que despleguen actuacions i competències en el mateix. Tal és el sentit de la convergència sociotecnològica, sense la qual difícilment s'aconseguiran els objectius de desenvolupament, sostenibilitat i solidaritat o equitat tecnològiques TIC i del Coneixement.  
V. Que el Programa PIME Digital emmarcat en l'àrea d'actuació de Competitivitat i Innovació del Pla Avança, s'orienta a incrementar el grau d'adopció de les TIC en les PIMES espanyoles, augmentar la implantació del negoci electrònic, i impulsar la implantació de la factura electrònica.  
Amb tal fi, les actuacions incloses en este Programa hauran de dirigir-se als següents objectius:  
- Caracterització de la situació de les PIMES en un sector i/o ubicació geogràfica concreta respecte al seu grau de digitalització per mitjà de la realització d'estudis de diagnòstic tecnològic apropiats.  
- Implantació en les PIMES de solucions TIC (aplicacions o servicis) disponibles en el mercat, de caràcter sectorial o horitzontal, orientats a la millora del grau de digitalització de les PIMES participants, emmarcats en els nivells i paràmetres definits en el concepte de caracterització de la PIME Digital.  
- Utilització dels Prescriptors pròxims a les PIMES per a aconseguir la Introducció de les TIC i solucions de negoci basades en elles, orientats a la millora del grau de digitalització de les PIMES que es relacionen amb ells.  
- Foment de la disponibilitat de noves solucions de negoci electrònic, inclosa la factura electrònica, fàcilment aplicables en les PIMES.  
- Facilitar la participació efectiva de les PIMES en els mercats electrònics, inclosos els de la contractació pública, i en agrupacions empresarials innovadores entre proveïdors de servicis de TIC i PIMES.  
- Promoure la utilització de la factura electrònica i dels procediments telemàtics en les relacions de les PIMES amb les AAPP.  
- Proporcionar assessorament personalitzat a la PIME en l'ús de les TIC per a la millora dels seus processos empresarials, per mitjà de l'elaboració de diagnòstics i plans de millora.  
En virtut del que exposa i amb la finalitat de concretar esta col·laboració, les parts acorden la subscripció d'esta Addenda que es regix pels següents acords.  
ACORDS  
Primer. Objecte  
L'objecte d'esta Addenda és determinar les condicions de cooperació, col·laboració i cofinançament entre el Ministeri d'Indústria, Turisme i Comerç i la Generalitat de la Comunitat Valenciana per al desenvolupament del Programa PIME Digital en el marc del Pla Avança, que es concreten en l'execució de les activitats i programes detallats en l'Annex d'esta Addenda.  
Segon. Compromisos de la Secretaria d'Estat de Telecomunicacions i per a la Societat de la Informació  
La Secretaria d'Estat de Telecomunicacions i per a la Societat de la Informació es compromet per la present Addenda a realitzar les accions següents:  
- Aportar les quanties econòmiques arreplegades en l'apartat cinqué.  
- Proposar el marc d'actuació en què es desenvoluparan les mesures executades per les comunitats autònomes en compliment del Programa.  
- L'Oficina Tècnica per al seguiment i anàlisi de totes les activitats que s'exercisquen en el marc de l'exercici del Pla Avança.  
- Participació de representants del MITYC en les activitats de difusió, divulgació i màrqueting del Programa PIME Digital a la Comunitat Autònoma Valenciana a petició de la pròpia Generalitat.  
- Gestionar la pàgina web del Pla Avança (www.planavanza.es) que conté les accions dutes a terme per les Comunitats Autònomes, els seus resultats i l'anàlisi del seu impacte.  
Tercer. Compromisos de la Comunitat Autònoma  
La Generalitat de la Comunitat Valenciana es compromet per la present Addenda a realitzar les accions següents:  
- Aportar les quanties econòmiques arreplegades en l'apartat cinqué.  
- Executar les actuacions descrites en el document annex de la present Addenda.  
- Les activitats de difusió i divulgació del Programa PIME Digital en la pròpia Comunitat. Podrà comptar per a això amb la participació i col·laboració de representants del MITYC.  
- En totes les mesures que es desenvolupen en l'àmbit del Programa PIME Digital, així com en les actuacions i projectes que s'hi executen, hauran de fer-se menció expressa del cofinançament i col·laboració entre el MITYC i la Comunitat Autònoma. Així mateix la Comunitat Autònoma informarà els beneficiaris que les actuacions i projectes executats compten amb finançament del MITYC.  
  
\* \* \* \* \*  
El logotip del MITYC, del Pla Avança i de FEDER, si és el cas, i la direcció de la pàgina web del Pla Avança hauran d'exhibir-se en totes les activitats i actes que es realitzen per al desenvolupament d'esta Addenda.   
Quart. Gestió i execució  
La gestió del desenvolupament de l'Addenda al Conveni Marco de Col·laboració subscrit entre Ministeri d'Indústria, Turisme i Comerç i la Generalitat de la Comunitat Valenciana amb data 27 de juliol de 2006 per al desenvolupament del Pla Avança i l'execució de les accions necessàries per a dur a terme l'objecte definit en l'apartat u s'ajustaran a la regulació establida en el precitat Conveni Marc.  
En particular,  
- La Generalitat de la Comunitat Valenciana podrà executar els compromisos que adquirix en virtut d'esta Addenda, directament o a través d'un Ens de Dret Públic o una Empresa Pública de la dita Comunitat Autònoma. Les comandes de gestió que realitze la Generalitat de la Comunitat Valenciana per a l'execució dels compromisos anteriors hauran de complir allò que s'ha estipulat en l'article 15 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú o els articles 4.1 i 24.6 de la Llei 30/2007, de 30 d'octubre, de Contractes del Sector Públic, segons siga procedent.  
- Els contractes que s'establisquen en l'àmbit d'esta Addenda per la Generalitat de la Comunitat Valenciana o per part de tal Ens de Dret Públic o una Empresa Pública de la Comunitat Autònoma, hauran de complir els principis de publicitat, concurrència, igualtat i no discriminació i els requisits especificats en l'article 123 de la Llei 30/2007, de 30 d'octubre, de Contractes del Sector Públic.  
- Les ajudes que es concedisquen a l'empara d'esta Addenda, per qualsevol procediment en vigor legalment establit, seguiran el que establix el marc de la Llei 38/2003, de 17 de novembre, General de Subvencions i Reial Decret 887/2006, de 21 de juliol, pel qual s'aprova el reglament que la desplega i la normativa autonòmica reguladora de les subvencions, si fa el cas.  
Cinqué. Finançament  
El finançament de les actuacions per a l'any 2008, es distribuirà entre les Administracions firmants, de la manera següent:  
El Ministeri d'Indústria, Turisme i Comerç transferirà a la Generalitat de la Comunitat Valenciana, a la firma de la present Addenda, els fons de cofinançament corresponent, 2.925.007,00 €, a càrrec de la partida pressupostària 41.64.828J.134 dels Pressupostos Generals de l'Estat per a l'any 2008.  
La Generalitat de la Comunitat Valenciana aportarà la seua part de finançament, 2.393.188,00 € a càrrec de les aplicacions pressupostàries i números de projecte següents, dels seus pressupostos per a l'exercici 2008: 51.06.44.390.15.4 DI400.013; 22.35.15.425.10.5 T4329000; 38.48.58.796.17.6 DI400.025; 82.18.13.450.75.8 DI400.024; 86.54.19.402.49.5 DI400.004; i 02.13.51.208.86.4 X4379000.  
Per a realitzar la justificació d'estos imports en el període corresponent, el MITYC podrà demanar totes les factures, justificants de pagament i qualsevol altra documentació que estime oportuna.  
Este finançament és compatible amb altres subvencions, ajudes, ingressos o recursos per a la mateixa finalitat procedents de qualssevol administracions o ens públics o privats, nacionals, de la Unió Europea o d'organismes internacionals.  
Sisé. Competències de la Comissió Bilateral   
La Comissió Bilateral definida en la clàusula setena del Conveni Marc de Col·laboració firmat té entre les seues competències resoldre els problemes d'interpretació i compliment que pogueren suscitar-se, així com precisar, detallar o determinar l'abast de les activitats tècniques que conformen les actuacions a realitzar i que no estigueren descrites i detallades en el present Annex.  
Així mateix, correspon a la Comissió el control i seguiment del Programa PIME Digital, la supervisió i aprovació dels informes de progrés de les activitats i dels estats de despeses, així com de la seua justificació documental que la Generalitat de la Comunitat Valenciana present, quedant tot això reflectit en les actes corresponents.  
Seté. Duració  
Esta Addenda entrarà en vigor des de la data de la seua firma i tindrà una vigència de dos anys.  
Este termini podrà ser prorrogat per períodes anuals per acord exprés de totes les parts per mitjà de les oportunes addendes de pròrroga.  
Vuité. Règim jurídic i qüestions litigioses  
La present Addenda té caràcter administratiu i es considera inclosa en l'article 4.1.c) de la Llei 30/2007, de 30 d'octubre, de Contractes del Sector Públic, quedant fora del seu àmbit d'aplicació, sense perjuí de l'aplicació dels principis de l'esmentada Llei per a resoldre els dubtes i llacunes que puguen presentar-se i es regirà per les seues pròpies clàusules i, supletòriament, per les normes generals del Dret Administratiu.  
El règim jurídic aplicable a la present addenda és l'establit en el títol primer de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
La resolució de les controvèrsies que puguen plantejar-se sobre la interpretació i l'execució d'esta Addenda, hauran de solucionar-se de mutu acord entre les parts, en el si de la Comissió bilateral del conveni marc.  
Si no es poguera arribar a cap acord, les possibles controvèrsies s'haurien de resoldre d'acord amb l'article 44 de la Llei 29/1998, de 13 de juliol, Reguladora de la Jurisdicció Contenciosa Administrativa.  
Nové. Causes de resolució i efectes  
La present Addenda es podrà resoldre per mutu acord de les parts firmants o per decisió unilateral quan existisquen causes excepcionals i justificades que obstaculitzen o dificulten el compliment de les estipulacions que constituïsquen el seu contingut, prèvia denúncia amb un termini de dos mesos d'antelació.  
En el cas d'extinció de l'Addenda per les causes indicades anteriorment o per l'expiració del termini de vigència, es realitzarà la liquidació econòmica i administrativa de les obligacions contretes fins al moment, sense interrompre les actuacions que s'estiguen executant fins a la seua completa finalització.  
I en prova de conformitat, es firma la present Addenda en dos exemplars i a un només efecte en el lloc i data indicats en l'encapçalament.  
El secretari d'Estat de Telecomunicacions i per a la Societat de la Informació: Francisco Ros Perán.  
La consellera de Justícia i Administracions Públiques:Paula Sánchez de León Guardiola.  
ANNEX   
- PROGRAMA PIME Digital -  
Descripció de les actuacions  
ACTUACIÓ 1. SERVICIS DE SUPORT I ASSESSORAMENT TECNOLÒGIC A LA PIME   
1. Descripció i Objectius que pretén aconseguir el desenvolupament de l'actuació  
Esta actuació s'inscriu en la consecució dels objectius previstos en el Programa PIME Digital, com són els de proporcionar assessorament personalitzat a la PIME en l'ús de les TIC per a la millora dels seus processos empresarials, així com la utilització dels prescriptors pròxims a les PIMES per a aconseguir la Introducció de les TIC i solucions de negoci basades en elles, orientats a la millora del grau de digitalització de les PIMES que es relacionen amb ells.  
Els nivells de penetració de les TIC en les PIMES, especialment en les Microempreses, estan per sota de la resta d'empreses, la qual cosa, afegit a les característiques específiques d'este tipus d'empresa, fa necessària la realització d'actuacions específiques dirigides a este segment de l'activitat productiva.   
En esta línia, es contempla un conjunt d'activitats de suport i assessorament especialitzat en TIC a les PIMES i MICROPIMES de la Comunitat Valenciana, sensibilitzant els empresaris dels avantatges d'incorporar les TIC en les empreses i d'informar-los de les aplicacions de les noves tecnologies, utilitzant per a això un model descentralitzat amb el suport d'agents distribuïts pel territori, pròxims a les empreses.   
L'objectiu final d'esta actuació és el de conduir i assessorar a les PIMES en els seus processos de modernització, i motivar l'ús de les TIC per este segment empresarial. Estes actuacions servixen com a nexe d'unió entre les activitats de difusió i els projectes específics d'implantació de les TIC.  
En concret, es desenvoluparan les accions següents:  
- Crear una xarxa de suport, assessorament i diagnòstic de situació de les PIMES en la seua relació amb les TIC, així com desenvolupar mètodes proactius de motivació per a fomentar la seua digitalització i modernització i que contempla:  
· Potenciar i estendre les actuacions i competències de l'Agent de Desenvolupament Tecnològic.  
· Crear la Xarxa d'Oficines Comarcals de Modernització (OCM), com a instrument que facilite l'acostament dels beneficis de l'ús de les tecnologies de la informació i les comunicacions a tots els empresaris de la Comunitat Valenciana   
· Ampliar les actuacions de la Unitat de Coneixement Intensiu TIC (UCIT)  
- Realització d'actuacions d'assessorament i suport a les empreses, ampliables a les entitats o administracions, de l'àrea d'influència de cada Oficina. Entre estes labors, cal citar:  
· Identificar i preveure les oportunitats que oferixen les noves tecnologies en la modernització de la PIME, i presentar propostes de projecte i/o revisar-les.  
· Formalització de la visió de la «nova empresa digital» i identificació dels projectes a desenvolupar per a aconseguir-ho.  
· Aconsellar a l'organització en l'ús innovador de les TIC per a la millora dels processos, així com el posar en relleu les millors pràctiques en àmbits i sectors semblants.  
· Planificar i realitzar sessions de comunicació, de «gestió del canvi», demostrant una gran capacitat d'empatia, d'orientació als resultats i a la resolució de problemes.  
· Realitzar labors d'assessorament i formació en TIC als Agents de Desenvolupament Local (ADLs), mitjançant un acord amb els Ajuntaments respectius.  
  
\* \* \* \* \*  
  
  
\* \* \* \* \*  
- Aconseguir acords amb les Cambres de Comerç de la Comunitat Valenciana i amb les organitzacions sectorials (empresarials i/o autònoms)  
2. Mesurament amb indicadors al final del desenvolupament  
- Nombre i distribució territorial d'OCMs creades. Equipament i servicis que oferixen.  
- Nombre i distribució territorial dels municipis adherits a les OCMs.  
- Nombre i distribució territorial dels ADT.  
- Activitats de formació d'ADLs  
- Activitats dutes a terme per les UCIT  
- Nombre i tipus d'actuacions de suport i assessorament a les PIMES, sector als quals pertanyen, i propostes de projectes presentades.   
- Creació d'un quadre de comandaments del Projecte, amb actualització diària, i que incorporarà, com a mínim, les activitats precedents.  
Per a poder fer un seguiment efectiu dels indicadors i poder ajustar les accions a les oportunitats detectades, el Ministeri aportarà les ferramentes i qüestionaris necessaris per a este fi.  
3. Aportacions econòmiques o accions complementàries  
4. Justificació de les inversions i el seu termini  
5. Delegat responsable de la coordinació i seguiment de l'Actuació  
Luis-Javier Santamaría Ruiz, director general de Modernització de la Secretaria Autonòmica d'Administracions Públiques, de la Conselleria de Justícia i Administracions Públiques.  
ACTUACIÓ 2. INFRAESTRUCTURES I SERVICIS PER A LA COMPETITIVITAT  
1. Descripció i Objectius que pretén aconseguir el desenvolupament de l'actuació  
Posada a disposició i utilització per la Xarxa d'Assessoria i Suport tecnològic a les PIMES, per l'administració Autonòmica que presta servicis a les PIMES, i pel sector productiu en general, d'un conjunt d'infraestructures, plataformes i servicis que s'oferixen a través de la implementació de diversos projectes de la Generalitat.  
Entre estos Projectes o servicis per a les PIMES s'inclouen:  
- GESTIC-PYMES. Xarxa de centres públics d'accés a Internet, i de formadors distribuïts per tot el territori de la Comunitat, per a les activitats de formació, difusió, promoció i comunicació. Estos recursos estan compartits amb el Projecte Internauta, de formació al ciutadà.  
- SIMAC-PYMES. La Generalitat proposa als ciutadans, a altres Administracions (fonamentalment les locals) i a les empreses de la Comunitat, un nou model corporatiu de prestació de servicis que permeta integrar els actuals canals d'accés als seus servicis (Internet, telèfon, presencial, etc.) amb els canals emergents (missatgeria electrònica, televisió digital, etc.) en una plataforma tecnològica comuna. L'actuació que ací es contempla inclou les activitats i l'esforç econòmic que suposarà la incorporació de les pimes com a destinatàries d'este nou model de prestació de servicis.  
- OBSERVATORI-PIMES. L'actuació es concreta amb la realització de l'infobaròmetre empresarial de la Comunitat Valenciana, que estudia la penetració, l'ús, la formació i l'opinió dels empresaris, en relació amb la informàtica, Internet, la telefonia mòbil i el comerç electrònic.  
- CETESI-PYMES. El Centre de Telecomunicacions i Sistemes d'Informació de la Generalitat constituïx una important infraestructura de servicis per a tota l'administració, inclosa la que presta servicis a les PIMES (Conselleria d'Indústria, IMPIVA, REDIT, etc.). L'actuació que ací es contempla inclou les activitats i l'esforç econòmic que per a CETESI suposa la prestació de servicis destinats als departaments especialitzats en atenció a les PIMES.  
- ACCV-PYMES. És l'entitat de dret públic de la Generalitat encarregada de la prestació de servicis de certificació en l'àmbit de la Generalitat i de la Comunitat Valenciana. Encara que l'ACCV va nàixer amb una orientació a la prestació de servicis a les AA.PP. valencianes i als ciutadans, també ha començat a cobrir l'àmbit empresarial a través de servicis per a empreses sobre certificats digitals, certificats de persones jurídiques, de representants, etc. .   
- Infraestructures i servicis TIC de caràcter sectorial. Pretén impulsar la millora de la competitivitat de les empreses instal·lades en la Comunitat Valenciana, així com facilitar la creació i/o instal·lació de noves activitats que diversifiquen l'actual teixit industrial de la regió. En este sentit, els polígons i parcs industrials constituïxen nuclis clau per a la dinamització de les pimes que es localitzen en ells, per la qual cosa la inversió pública infraestructural de telecomunicacions i de TIC en general contribuïx en gran manera a complir els objectius de competitivitat, sostenibilitat, al mateix temps que es fomenta tant l'oferta com la demanda de TIC. En concret, l'actuació que es proposa pretén fomentar el desenvolupament i la modernització del sector de l'automoció de la Comunitat Valenciana  
2. Mesurament amb indicadors al final del desenvolupament  
- Activitats realitzades en la xarxa de centres públics d'accés a Internet dirigides a les PIMES.  
- Actuacions de millora tecnològica i de gestió de la xarxa de centres.  
- Per a l'Observatori, elaboració material dels estudis, informes i anàlisi que corresponguen, de caràcter general, especials o sectorials, així com dels seus estudis de desenvolupament i de detall.  
- Número i tipologia de servicis de SIMAC orientats a PIMES.  
  
\* \* \* \* \*  
  
  
\* \* \* \* \*  
- Infraestructures i servicis de CETESI orientades o amb destí final a les PIMES.  
- Convenis d'ACCV amb altres entitats de firma electrònica, associacions eEmpresarials i Ajuntaments per a garantir la prestació de servicis de certificació a les empreses i, en especial, la formació relacionada amb la firma electrònica en les PIMES. Nombre de firmes contractades amb PIMES.  
Per a poder fer un seguiment efectiu dels indicadors i poder ajustar les accions a les oportunitats detectades, el Ministeri aportarà les ferramentes i qüestionaris necessaris per a este fi.  
3. Aportacions econòmiques o accions complementàries  
4. Justificació de les inversions i el seu termini  
5. Delegat responsable de la coordinació i seguiment de l'Actuació  
Luis-Javier Santamaría Ruiz, director general de Modernització de la Secretaria Autonòmica d'Administracions Públiques, de la Conselleria de Justícia i Administracions Públiques.  
ACTUACIÓ 3. ACCÉS ELECTRÒNIC DE LES PIMES A L'ADMINISTRACIÓ  
1. Descripció i Objectius que pretén aconseguir el desenvolupament de l'actuació  
Esta actuació s'inscriu en un dels objectius del Programa Pime Digital, el qual és promoure la utilització dels procediments telemàtics en les relacions de les PIMES amb les AAPP. Així mateix, es pretén que este accés de les PIMES a l'administració, en particular de les empreses que contracten amb les Administracions, es realitze utilitzant   
  
\* \* \* \* \*  
  
  
\* \* \* \* \*  
uns sistemes d'informació segurs, fiables, interoperables, accessibles i, en resum madurs.  
Concretament les accions incloses en esta actuació aniran dirigides a:  
El desenvolupament de 50 nous tràmits i servicis electrònics, així com el desenvolupament i l'ampliació dels servicis comuns telemàtics que faciliten les tramitacions telemàtiques entre les PIMES i les AA.PP.  
- Desplegament de sistemes d'identificació segura de les Administracions. Consultoria i assistència tècnica en el desenvolupament i integració dels certificats digitals en els sistemes d'informació usuaris o les aplicacions finals.  
- Difusió i divulgació de les noves formes de relació telemàtica amb l'administració.  
2. Mesurament amb indicadors al final del desenvolupament  
- Nombre de servicis i tràmits PIMES-AA.PP. telemàtics implementats.  
- Nombre de servicis comuns telemàtics implementats.  
- Nombre de seus electròniques creades i el número de certificats d'empleat públic suportat pels Sistemes d'Informació de les Administracions Públiques.  
- Nombre de col·laboracions dutes a terme amb altres departaments de la Generalitat o Administracions per a la integració de l'ús dels certificats digitals en aplicacions.  
- Esdeveniments de difusió de les noves relacions telemàtiques i nivell d'ús d'estos servicis.  
Per a poder fer un seguiment efectiu dels indicadors i poder ajustar les accions a les oportunitats detectades, el Ministeri aportarà les ferramentes i qüestionaris necessaris per a este fi.  
3. Aportacions econòmiques o accions complementàries  
4. Justificació de les inversions i el seu termini  
  
\* \* \* \* \*  
  
\* \* \* \* \*  
5. Delegat responsable de la coordinació i seguiment de l'Actuació  
Luis-Javier Santamaría Ruiz, director general de Modernització de la Secretaria Autonòmica d'Administracions Públiques, de la Conselleria de Justícia i Administracions Públiques.  
ACTUACIÓ 4. CONTRACTACIÓ ELECTRÒNICA  
1. Descripció i Objectius que pretén aconseguir el desenvolupament de l'actuació  
Esta actuació s'inscriu en un dels objectius del Programa Pime Digital, qual és el de facilitar la participació efectiva de les PIMES en els mercats electrònics, inclosos els de contractació pública.  
Concretament les accions incloses en esta actuació van dirigides a impulsar, amb garanties jurídiques i tècniques, la contractació per via electrònica en l'àmbit dels seus concursos públics, implementant una plataforma de transmissió segura de documents que garantisca les dites accions. Esta plataforma, a més, haurà de complir la nova Llei 11/2007, de 22 de juny, d'Accés Electrònic dels Ciutadans als Servicis Públics.  
Per a garantir la legalitat s'utilitzaran els servicis de la PKI de l'ACCV.  
En concret, amb esta actuació es pretén contractar la prestació d'un servici orientat al desenvolupament d'un sistema via web que complisca amb les distintes fases que s'observen en el cicle d'una contractació i que hauran d'estar automatitzades en el nou sistema a desenvolupar, bé per l'actual sistema de licitació de la Generalitat, bé per diferents plataformes informàtiques de la Generalitat, com el registre telemàtic, el registre de contractistes, etc.  
2. Mesurament amb indicadors al final del desenvolupament  
- Aplicació informàtica i programes desenvolupats.  
Per a poder fer un seguiment efectiu dels indicadors i poder ajustar les accions a les oportunitats detectades, el Ministeri aportarà les ferramentes i qüestionaris necessaris per a este fi.  
3. Aportacions econòmiques o accions complementàries  
4. Justificació de les inversions i el seu termini  
  
\* \* \* \* \*  
5. Delegat responsable de la coordinació i seguiment de l'Actuació  
Luis-Javier Santamaría Ruiz, director general de Modernització de la Secretaria Autonòmica d'Administracions Públiques, de la Conselleria de Justícia i Administracions Públiques.  
ACTUACIÓ 5. AJUDES PER A LA MODERNITZACIÓ TECNOLÒGICA DE LES PIMES DE LA COMUNITAT VALENCIANA  
1. Descripció i Objectius que pretén aconseguir el desenvolupament de l'actuació  
A fi de fomentar l'adopció i implantació de tecnologies i servicis avançats de telecomunicacions entre les PIMES i els treballadors autònoms, dotant-los de la infraestructura telemàtica suficient per a la modernització de la seua activitat, la Generalitat de la Comunitat Valenciana convocarà ajudes dirigides a les PIMES i autònoms destinades a finançar el cost de l'adquisició d'equips i sistemes precisos per a la connexió a Internet, per mitjà de banda ampla, a través de qualsevol tecnologia o plataforma, i les instal·lacions destinades a l'establiment de xarxes locals sense fil, així com els costos de connectivitat a les xarxes de banda ampla, especialment en entorns rurals o afectats per la bretxa digital. També s'ajudarà a l'adquisició d'un altre equipament electrònic per a la modernització de la PIME (per exemple, compra de GPS per a empreses o autònoms del transport de passatgers o mercaderies, TPVs, PDAs, etc.)  
2. Mesurament amb indicadors al final del desenvolupament  
A través de la convocatòria de les subvencions, així com de la seua tramitació, gestió i de la corresponent resolució d'adjudicació.  
3. Aportacions econòmiques o accions complementàries  
4. Justificació de les inversions i el seu termini  
  
\* \* \* \* \*  
  
  
\* \* \* \* \*  
5. Delegat responsable de la coordinació i seguiment de l'Actuació  
Luis-Javier Santamaría Ruiz, director general de Modernització de la Secretaria Autonòmica d'Administracions Públiques, de la Conselleria de Justícia i Administracions Públiques.  
ACTUACIÓ 6. SUPORT A LA GESTIÓ   
1. Descripció i Objectius que pretén aconseguir el desenvolupament de l'actuació  
Assistència als òrgans administratius de la Generalitat de la Comunitat Valenciana encarregats de l'execució de les mesures de "PIME DIGITAL" incloses en este conveni.  
2. Mesurament amb indicadors al final del desenvolupament  
Es realitzarà a través dels indicadors i criteris que s'establisquen en la corresponent contractació.  
3. Aportacions econòmiques o accions complementàries  
4. Justificació de les inversions i el seu termini  
5. Delegat responsable de la coordinació i seguiment de l'Actuació  
Luis-Javier Santamaría Ruiz, director general de Modernització de la Secretaria Autonòmica d'Administracions Públiques, de la Conselleria de Justícia i Administracions Públiques.